NaiveNeuron/SloPal huggingface dataset:
Žiga, Peter, podpredseda NR SR (2023-12-07):
Ďakujem pekne, pán minister, môžte zaujať miesto pre navrhovateľov. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Zuzane Matejičkovej. Nech sa páči.
Grendel, Gábor, podpredseda NR SR (2021-06-17):
Dávam teraz slovo spravodajcovi, ktorého určil navrhnutý gestorský výbor, pánovi poslancovi Radovanovi Kazdovi.
Bugár, Béla, podpredseda NR SR (2016-10-27):
Pán poslanec Hrnko.
Viskupič, Jozef, poslanec NR SR (2013-06-04):
Ďakujem za, za reakcie. Áno, presne, ako hovoril Laci, sú niektoré témy, ktoré potrebujú vyšší zápal a vyššie nasadenie, pretože niekedy sa môže stať, že prichádza k hádzaniu hrachu na stenu alebo niekto je obrnený teflónovým skafandrom a všetko od neho odskočí. Takže v tejto, v tejto konkrétnej, teda aj v mnohých ďalších držím palce a čím sa bude dať, podporím. Druhú vec, ktorú hovoril Štefan, je, je pravdou alkoholizmus problémom je, ale nemyslím si, že vyriešením tejto konkrétnej veci my vyriešime problém alkoholizmu. Takže až tak, až tak s takým pátosom by som to nevidel. Ale napriek tomu si myslím, že ak z tohto majú zisky nejakí konkrétni vysielatelia, tak si viem predstaviť, že dokážem povedať, že nech z tohto zisky proste nemajú. Zadávatelia tejto reklamy nech náš mediálny priestor, ktorý ovplyvniť vieme z národnej úrovne, nech im toto proste neumožníme a hľadajú si iné formy, formy marketingového presadenia svojich produktov, ktoré im umožňujú, a nemusia zaplavovať mediálny priestor. Ďakujem.
Blaha, Ľuboš, podpredseda NR SR (2024-06-11):
Ako ďalší do rozpravy sa prihlásil pán poslanec Jozef Hajko, nech sa páči.
Sedlák, Justín, poslanec NR SR (2023-10-25):
Sľubujem. (Potlesk.)
Laurenčík, Milan, podpredseda NR SR (2021-05-27):
Pán poslanec Peter Pollák s faktickou poznámkou, nech sa páči.
Záhumenský, Marian, poslanec NR SR (2010-08-11):
... reagujem na rečníka, lebo on hovorí o význame alebo ne význame vytvorenia znovu ministerstva životného prostredia. Ja hovorím, že to ministerstvo, ktoré bolo, vytváralo aj ekonomickú činnosť a tváriť sa na druhej strane, že je neekonomické ministerstvo a znovu otvárate takýto istý model, ktorý  na  jednej  strane bude monitorovať ekonomický potenciál povedzme vôd, veľké vody, odpadové hospodárstvo, a na druhej strane bude samo seba kontrolovať, ako to bolo. Bolo to zlé, preto bolo navrhnuté zmeniť pre budúcnosť a aj zoštíhliť štátnu správu. Tak si myslím, že to rozhodnutie nie je celkom správne. Ďakujem.
Podmanický, Ján, poslanec NR SR (2011-02-04):
Ďakujem pekne. Pán poslanec mal pravdu, samozrejme, že zavádzaním verejnej voľby nejde o prehlbovanie verejnej kontroly. Ide len a len o kŕčovité udržanie vládnej koalície. O nič iné nejde, len o to, aby nepadla vláda Ivety Radičovej. A pred voličmi sa hrá divadlo, že ide o nejaké prehlbovanie verejnej kontroly. Ak vám to, páni z vládnej koalície, vaši voliči zjedia, tak v poriadku. Svedčí to o ich úrovni. Naši voliči vám však toto divadlo nezjedia. A ja verím, že počet tých, ktorí sú znechutení vaším divadlom, vašou vládou chaosu a zdražovania, zo dňa na deň narastá.
Kočiš, Eduard, poslanec NR SR (2022-02-23):
Veľmi pekne ďakujem za slovo, pán podpredseda. Pán kolega Pročko, tak ako už vám spomenul pán kolega Pčolinský, áno, máte možnosť kedykoľvek podať občiansku žalobu, a to sa voči vašej osobe naozaj stane, pretože to, čo ste tu včera nasplietal, kde ste urobil z Mira Suju jednoducho ohrozujúci segment spoločnosti, dnes ste tu na nás splietal, že chodí po Detve so samopalom, ja si už naozaj začínam tak v kútiku duše myslieť, že mesto Detva je nejakým mestom na ďalekom východe alebo na ďalekom západe, pretože to, čo vy dokážete posplietať, to, čo vy dokážete natrieskať, nemá ani hlavu, ani pätu. Siedma minúta päťdesiata ôsma sekunda, vtedy ste prvýkrát spomenul vo svojej rozprave meno Mikulec. Dovtedy ste tu osem minút splietal bludy, ktoré absolútne nesúvisia a nemajú nič spoločné s rozpravou o odvolávaní člena vlády a ministra vnútra Romana Mikulca. Akurát ste tu splietal od vášho domu cez Drukos, cez Mojžiša po manželov Mikovčákovcov, po poslancov z opozície, ktorí sa vraj spájajú so SMER-om, poslancov, ktorí vraj nikdy SMER nekritizovali. Pán poslanec Pročko, skúste si niekedy vyhľadať z minulého volebného obdobia, ako bývalí poslanci za ĽSNS kritizovali všetky kroky SMER-u, ktoré boli naozaj proti ľuďom a proti občanom. Čiže ja naozaj neviem, kde ste vy žil v rokoch 2016 – 2020, ale ak si tieto naozaj poukázateľné a preukázateľné fakty dohľadáte, naštudujete, tak nemusíte tuná za rečníckym pultom mať naozaj takéto ťažké psycho výlevy, ktoré tuná máte. Ja vám ďakujem, že ste sa ozval, ale naozaj to nebolo nutné.
Paška, Pavol, predseda NR SR (2012-09-20):
Hlasujeme o návrhu, aby sme hlasovali o návrhoch z rozpravy už dnes. (Hlasovanie.) 143 prítomných, 127 bolo za, 15 sa zdržalo, 1 nehlasoval. Máte, pán spravodajca, súhlas.
Blanár, Juraj, poslanec NR SR (2019-06-25):
Ďakujem pekne. Vážená pani poslankyňa, v podstate ste hovorili o tom, čo vaši predchodcovia, až sa mi zdalo, že ste mali jedno vystúpenie napísané, lebo rovnaké formulácie ste používali. Ale predsa len mi dovoľte, aby som tiež poukázal na niektoré časti. Lebo ste tam hovorili o tom, že ľudia, keď sa dohodnú, ako chcú debatovať, tak nech debatujú. Veď tento zákon o tom nehovorí, tento zákon nehovorí o tom, ako sa ľudia budú rozprávať v krčme, hocikde, kde sa stretnú spoločensky, či po anglicky, alebo po svahilsky? Tento zákon, vážená pani poslankyňa, predsa hovorí o tom, ako sa bude komunikovať v úradnom a spoločenskom živote. Kedy je potrebné zabezpečiť naplnenie ústavy, tak ako je to zadefinované. Nuž a ešte ste hovorili, štát nech sa do toho nestará, ak niekto chce robiť nejakú reláciu v esperante, ak si to dobre pamätám. Nuž, toto je, myslím si, že signifikantné pre vašu stranu, takýmto spôsobom komunikovať štát, pretože vy by ste mali najradšej štát žiadny. Štát, ktorý sa do ničoho nestará, ale až vtedy, keď je zle, až vtedy nech príde a všetko zasanuje, pretože podľa hesla, ktoré neustále opakujete, „trh všetko vyrieši“, nie je potrebné, ani štát aby tu bol. Ale to je veľký omyl. Pretože štát je dôležitý, aby práve vytváral túto rovnováhu, aby zabezpečoval všetky práva, ktoré sú potrebné či pre štátotvorný národ a rovnako aj pre menšiny, ktoré v ňom žijú, pani poslankyňa.
P. Paška, predseda NR SR: (2009-03-10):
(Hlasovanie.) 135 prítomných, všetci boli za. Návrh sme pridelili do výborov a určili lehoty na prerokovanie. Poprosím teraz ešte, pani poslankyňa, keby ste uviedli v prvom čítaní hlasovanie o vládnom návrhu zákona č. 43/2004 Z. z. o starobnom dôchodkovom sporení, je to tlač 973. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 973.)
Osuský, Peter, poslanec NR SR (2012-10-17):
Ďakujem pekne. Kolega Jarjabek pekne dal do protikladu zodpovedných a nezodpovedných. No pripusťme, že rektor je ten zodpovedný a vedúci pracovnej skupiny Akreditačnej komisie je ten nezodpovedný. To je tiež možný názor. Samozrejme, v tom prípade by som iste porovnal manažéra podniku a odborárskeho funkcionára. Jeden je zodpovedný, druhý nie je zodpovedný za nič. Pochopiteľne, vyžadovalo by to potom zhruba rovnaký prístup k zodpovedným a nezodpovedným, teda vložiť dôveru v jedných a nemať dôveru v druhých. Nemyslím si, že v tomto porovnaní je to, pán kolega Jarjabek, i z pohľadu vašej strany vždy rovnaké. Samozrejme, že rektorom sa má dôverovať. Volí ich elita národa, akademická obec, univerzity, vysoké školy. Na druhú stranu treba tiež povedať, že akademická elita si zvolila rektorov, ktorí predávali diplomy, ktorí skracovali štúdiá, ktorí inaugurovali profesorov, ktorých by v slušnej krajine neurobili ani šarhami. To znamená, že je pravda, že rektor má mať dôveru aj správna rada, aj vedenie, aj senát, ale platí, ako ukazuje slovenský život denný, staré boľševické: „Dôveruj, ale preveruj,“ pretože to, čo sa odohrávalo na niektorých našich vysokých školách, bolo síce výsledkom samosprávnosti, ale ten výsledok bol občas na zaplakanie.
Jurinová, Erika, poslankyňa NR SR (2016-10-25):
Ďakujem pekne za pripomienky, ktoré ste mali. Áno, ja tiež vyzývam, aby ste stiahli novelu rokovacieho – zariadenia? (vyslovené s pobavením) – rokovacieho poriadku, pretože nikto to nebude považovať za slabosť. Ale budeme to skôr považovať za niečo dobré, čo si vás bude ctiť a čo ocení celá spoločnosť, nie poslanci opozície, celá spoločnosť. Vy stále ako keby zabúdate, že si šijete búdu aj na seba. A tá neskúsenosť, ktorú spomenula Anka, mne to ani nedošlo ináč, ale fakt tá politická neskúsenosť s procesmi v Národnej rade, tak nerozumiem tomu, že sa, alebo teda rozumiem tomu, že sa pod takýto návrh rokovacej novely nepodpísali niektorí starí bardi parlamentu. Napríklad aj pán poslanec Číž. Takže výzva platí stále a ja verím, že, pán Bernaťák, budete počúvať dostatočne na to, aby ste prišli s ďalšími zmenami, ktoré možno niektoré ustanovenia, ktoré ste dali do novely rokovacieho poriadku, vylúčili. Ďakujem pekne.
Vašečka, Richard, poslanec NR SR (2021-07-23):
Ďakujem veľmi pekne. Ja len chcem oznámiť členom výboru pre vzdelávanie, vedu, mládež a šport, že im prišla pozvánka, zajtra 8.15 schôdza výboru kvôli odvolávaniu pána ministra. Ďakujem.
Pellegrini, Peter, predseda NR SR (2014-11-25):
Vážené pani poslankyne, vážení páni poslanci, poprosím, aby ste zaujali miesto v rokovacej sále, aby sme vás mohli informovať o výsledku poslaneckého grémia a o ďalšom postupe a programe. Dovoľte, aby som vás oboznámil s tým, že o vystúpenie v Národnej rade Slovenskej republiky požiadal pán prezident Slovenskej republiky. Spolu s pánom prezidentom sme sa dohodli, že jeho vystúpenie sa uskutoční zajtra o 9.00 hodine. To znamená, zajtra začne schôdza Národnej rady Slovenskej republiky o 9.00 hodine vystúpením prezidenta Slovenskej republiky. Po jeho skončení, samozrejme, budeme pokračovať v programe tak, ako je schválený a navrhnutý. Zároveň na poslaneckom grémiu sme sa dohodli, že teraz bude nasledovať rokovanie o dvoch návrhoch vlády na skrátené legislatívne konanie o tlači 1316, ako aj o tlači 1318. Po skončení rokovania o návrhoch na skrátené legislatívne konanie budeme o týchto dvoch návrhoch spoločne hlasovať a potom následne pristúpime k prvému čítaniu o jednom a druhom vládnom návrhu zákona. Hlasovanie už potom, ak to dovtedy stihneme, bude prebiehať zajtra štandardne o 11.00 h a o 17.00 h. Ale dnes, ak by sme stihli prejsť oba návrhy na skrátené legislatívne konania, budeme o nich hlasovať okamžite po skončení rozpravy k druhému návrhu. To znamená, o oboch návrhoch spoločne po skončení rozpravy obidvoch bodov. Takže poprosím, tí, ktorí chcete sa zúčastniť hlasovania, poprosím, aby ste neodchádzali a boli pripravení, že po skončení rozpravy k bodu 5 a 6 budeme hlasovať. Ďakujem pekne. A teraz požiadam pána podpredsedu Národnej rady Miroslava Číža, aby sa ujal vedenia schôdze. Ďakujem pekne.
Sárközy, Irén, poslankyňa NR SR (2018-12-06):
Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty.
Bernaťák, Tibor, poslanec NR SR (2016-09-13):
Ďakujem pekne. Ja som si s veľkým záujmom vypočul to, čo povedal pán poslanec Vašečka, nepočul som v tomto vystúpení žiadnu nejakú vecnú pripomienku okrem nevyberaných osobných urážok a invektív na adresu predsedu parlamentu Andreja Danka. K tomu, že poslanci SNR prispeli k tomu, aby tu bol cirkus. Neviem, akým spôsobom poslanci Slovenskej národnej strany robia v sále cirkus. Skutočne neviem. Ja sa ospravedlňujem, naozaj dvakrát som tiež v rámci rozpravy nevydržal a niečo som povedal, ale snažil som sa naozaj zachovať ako dekórum a zachovať akú-takú úroveň rokovania v tejto sále. Čo sa týka našej iniciatívy zákonodarnej, čo sa týka našich ministerstiev, máme programové vyhlásenie vlády, v rámci programového vyhlásenia vlády je nejaké, legislatívny plán úloh a tie naše ministerstva napĺňajú. Čo sa týka zase, pozmeňovacie, respektíve návrhov poslancov v Národnej rade, viete, takých jednoslovných návrhov vieme, myslím si, že za večer spraviť 30, ako ste ich spravili, respektíve predložili vy. Nehovorím o všetkých, ale veľmi veľká časť z nich bola jednoslovné pozmeňovacie návrhy, ktoré, niektoré nemali ani hlavu ani pätu. Takže ja vás poprosím, naozaj náš program a to, čo chceme my presadiť v Národnej rade, nechajte na nás. Naši voliči následne zhodnotia našu prácu. A som rád teda, že ju nehodnotia opoziční poslanci, respektíve ľudia, ktorí majú trochu iný zmysel. Ďakujem.
Hraško, Igor, poslanec NR SR (2012-09-20):
Ďakujem pekne, pani predsedajúca. Ďakujem kolegom, ktorí ma podporili v mojej rozprave. No a teraz ku vám, pán Bagačka, ja som rozprával aj o materských školách aj o školských kluboch detí, no a ťažko ich môže byť milión, pokiaľ by sa chceli nazbierať do centier voľného času, keďže žiakov základných škôl a predškolákov materských škôl, ktoré spadajú do tejto kategórie je len niečo cez 550-tisíc. Blížime sa síce ku tomu miliónu, ale nemôžu byť určite všetci v tomto. No a takisto, pokiaľ vieme, tak nemôže byť dieťa vo viacerých krúžkoch už teraz, takže asi ťažko to môže byť takýmto spôsobom. No a hovorili ste o tom, že ešte neviete financovať, pod jedným zriaďovateľom nemôže byť, no tak si tam dajte štyroch, zriadite 4 centrá voľného času, a tak ich budete financovať, ha, ha. Takže teraz sa vrátim k tomu financovaniu materských škôl. Hovoríte, že je to ťažko ufinancovať, no áno, keď im už teraz nedávajú niektoré obce a samosprávy to, na čo majú nárok, veď som vám to čítal. Veď si zoberte len tie materské školy alebo teda obce z Liptova, kde som dal, že namiesto 1860 eur im dajú 1280, aký je to rozdiel? A potom sa sťažujú. No mňa sa nepýtajte prečo, ich sa opýtajte. Takže tuná je tá otázka, že keď nedostanú všetko, tak potom z čoho ich financovať? To je jasné. No a súhlasím s pani Hufkovou o študentoch animátorstva, treba im dať možnosť, veď to je úplne skvelé. A práve, že študujú práve to, aby sa mohli venovať deťom vo voľnom čase, ale nesúhlasím s fundovanosťou úplne všetkých obecných zastupiteľstiev, pretože už pri týchto súčasných VZN-kách vidíme, že nie sú tie veci financované tak, ako by mohli byť, že sú tam krátené finančné prostriedky na tie aktivity a to sa netýka len CVČ-iek, ale to sa týka aj materských škôl, aj školských jedální, aj školských klubov detí. Ďakujem.
Kollár, Boris, predseda NR SR (2020-07-24):
Ďakujem pekne. (Potlesk.) Pán poslanec Žiga.
Glváč, Martin, podpredseda NR SR (2018-02-13):
Ďakujem. S faktickými poznámkami šiesti poslanci. Končím možnosť prihlásiť sa. Nech sa páči, pán poslanec Kotleba, prvý.
Hrnčiar, Andrej, podpredseda NR SR (2016-09-07):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Predpokladám, že nikto nechce zaujať stanovisko, keďže rozprava nebola. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o upomínacom konaní a o doplnení niektorých zákonov . Vládny návrh zákona má parlamentnú tlač 176. Návrh na jeho pridelenie na prerokovanie výbolrom je v rozhodnutí č. 177. Pani podpredsedníčka vlády, prosím, ujmite sa slova a uveďte vládny návrh zákona.
Jurinová, Erika, podpredsedníčka NR SR (2013-06-17):
Pán poslanec Galko.
Remišová, Veronika, poslankyňa NR SR (2016-09-23):
... vstúpiť do rozpravy a môžte rozprávať, nech sa páči. Ale ja viem, že pán Fico vám všetkým odporučil, aby ste opustili túto sálu a aby ste tu nezotrvávali, takže pravdepodobne nevystúpite, ale keď chcete niečo povedať, tak láskavo to príďte povedať všetkým občanom, na to tu máme tento pultík, nech sa páči. Ďakujem pekne a týmto som aj skončila. (Potlesk.)
Kažimír, Peter, podpredseda vlády a minister financií SR (2015-10-01):
Pán poslanec, hlavne vám musím odporovať. V úvode ste povedali, sa vám to zdá ako členovi tuším zahraničného výboru (povedané so smiechom), že... (Prerušenie vystúpenia predsedajúcou.)
Majorová Garstková, Jana, poslankyňa NR SR (2022-06-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre verejnú správu a regionálny rozvoj a výboru pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 9. septembra 2022 a gestorský výbor do 12. septembra 2022 od prerokovania návrhu zákona v Národnej rade v prvom čítaní.
Bugár, Béla, podpredseda NR SR (2016-09-07):
Prezentujme sa a hlasujme. Nech sa páči. (Hlasovanie.) Prítomných 143 poslancov, za 108, proti 20 a zdržalo sa 15 poslancov. Návrh sme schválili. Nech sa páči ďalej.
Glváč, Martin, podpredseda NR SR (2017-02-09):
Ďakujem. Chce položiť doplňujúcu otázku pani poslankyňa? Nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 77, zdržal sa 1, nehlasovali 2. Návrh sme schválili. Nech sa páči.
Halák, Róbert, poslanec NR SR (2021-11-05):
Ďakujem za slovo, pán predsedajúci. Janka, chcem sa ti veľmi pekne poďakovať za tvoje vystúpenie. Rád by som zopakoval tvoje, teda to, čo si tu povedala, že bavíme sa tu o 6,48 % územia, teda tvoria to, tvorí to tie národné parky; 6,48 %. A bavíme sa o tom, ako keby sa tu na Slovensku išlo zobrať ľuďom celý svet. Tu je taká obrovská diskusia o tom, a teda toľko hejtu potom, že sa tu naozaj vytvára ten dojem, že tu sa hádam ide ukradnúť celý svet. Povedal si peknú vetu, že príroda nás nepotrebuje. Skutočne nás nepotrebuje. Tuto kým sa ľudstvo stvorilo, tak tá naša planéta fungovala úplne, úplne bez problémov. Ale my potrebujeme prírodu. Presne tak. A preto si ju musíme chrániť a musíme si dávať na to pozor. Ďakujem, Janka, ešte raz za tvoje vystúpenie.
Kollár, Boris, predseda NR SR (2021-11-24):
Ja by som chcel, prosím pekne, upozorniť predsedajúceho, aby sa koncentroval a ešte raz poprosil pani... (smiech v sále) poslankyňu, aby to dala od začiatku, aby sme sa nemýlili. (Neutíchajúci ruch v sále.)
Figeľ, Ján, podpredseda NR SR (2015-06-16):
Nech sa páči, Daniel Lipšic.
Blaha, Ľuboš, poslanec NR SR (2017-09-19):
Ďakujem pekne. Dovoľte pripomenúť kolegom z európskeho výboru, že o 12.05 hod. máme na tridsiatke zasadnutie spoločne so zahraničným výborom. Verím, že to bude krátke. Ďakujem.
I. Federič, poslanec: (2003-03-05):
Pri predaji SPP štát predal síce 49 % akcií, lebo viacej nemohol v zmysle zákona o veľkej privatizácii, ale predal nadpolovičnú väčšinu členov predstavenstva ako štatutárneho orgánu a zároveň týchto členov vymenúva valná hromada minimálne 52 percentami. Čiže štát tieto záležitosti už nevie ďalej ovplyvňovať. Z. Martináková, podpredsedníčka NR SR: Pán poslanec Burian, nemôžem vám udeliť slovo, lebo ste sa prihlásili po uzavretí. (Reakcie z pléna.) Teraz som to konzultovala. Po, po uzavretí. Ale nebudeme to komplikovať, ja vám, nech sa páči, povedzte, čo chcete povedať, nebudeme to komplikovať. Ja som to konzultovala. Podľa mňa ste sa prihlásili po uzavretí, ale nebudeme to komplikovať.
Laurenčík, Milan, podpredseda NR SR (2021-11-12):
Prosím, prezentujme sa a hlasujme o deviatich bodoch pozmeňujúceho návrhu pani poslankyne Kaveckej. (Hlasovanie.) Prítomných 120, za 107, proti 12, nehlasoval 1. Konštatujem, že pozmeňujúci návrh pani poslankyne Kaveckej sme schválili. Prosím ďalší návrh.
M. Číž, podpredseda NR SR: (2009-10-23):
Vážené kolegyne, kolegovia, prerušujem rokovanie o tomto bode programu. Teraz pristúpime k ďalšiemu bodu, ktorým je prvé čítanie o návrhu poslanca Národnej rady Slovenskej republiky Jozefa Mikuša na vydanie zákona, ktorým sa mení a dopĺňa zákon č. 264/2008 Z. z. o kolkových známkach a o zmene a doplnení niektorých zákonov v znení zákona č. 563/2008 Z. z. (tlač 1258). Návrh na pridelenie výborom je v rozhodnutí predsedu č. 1290. Pán poslanec, máte slovo a uveďte návrh zákona.
Pčolinský, Peter, podpredseda NR SR (2023-02-02):
Pani poslankyňa Marcinková.
Šeliga, Juraj, podpredseda NR SR (2020-11-12):
Ďakujem veľmi pekne. Vyhlasujem päť minút prestávku a následne budeme pokračovať v hlasovaní. (Päťminútová prestávka.) (Po prestávke.)
Laššáková, Jana, podpredsedníčka NR SR (2013-12-12):
Vážené panie poslankyne, vážení páni poslanci, otváram 11. rokovací deň 27. schôdze Národnej rady Slovenskej  republiky. Na dnešnom rokovacom dni o ospravedlnenie požiadali pani podpredsedníčka Národnej rady Renáta Zmajkovičová a poslankyne Monika Gibalová a Lea Grečková. Teraz by sme mali rokovať bod 45 schváleného programu „Zameranie zahraničnej a európskej politiky na rok 2014“, tlač 764. Vzhľadom na to, že minister zahraničných vecí Miroslav Lajčák písomne požiadal z dôvodu neodkladných pracovných povinností o zaradenie tohto materiálu do návrhu programu januárovej schôdze, budeme pokračovať v prerušenej rozprave o správe o lesnom hospodárstve, tlač 700. Pán minister Jahnátek už zaujal miesto určené pre navrhovateľov, spravodajca z výboru pre pôdohospodárstvo a životné prostredie Tibor Lebocký tiež. Teraz dávam slovo prvému v poradí z ústne prihlásených rečníkov, poslancovi Alojzovi Hlinovi a pripraví sa pán poslanec Martin Fecko. Nech sa páči, pán poslanec, máte slovo. (Pokračovanie v rokovaní o Správe o lesnom hospodárstve v Slovenskej republike za rok 2012 , tlač 700.)
Košútová, Magda, poslankyňa NR SR (2011-04-01):
Ďakujem pekne za slovo. Pán poslanec, ja som vás veľmi pozorne počúvala a robila som si poznámky, nepodarilo sa vám presne prečítať to, čo je v tom pozmeňujúcom a doplňujúcom návrhu skupiny poslancov. Nakoniec ste opravili 6. a 7. bod, v poriadku. Ale ja sa chcem len spýtať, prečo tak široký pozmeňujúci návrh, ktorý tak hlboko zasahuje do tohto zákona, je podávaný až v parlamente, prečo sa týmto návrhom nezaoberali výbory, ktoré boli na to určené? Pretože výbor pre pôdohospodárstvo, životné prostredie a ochranu prírody bol jeden z nich, z výborov, ktorý tento zákon prerokovával, a tieto zmeny, ktoré tu navrhujete v tomto pozmeňovacom návrhu cez pätnástku, sú veľmi dôležité, ja si myslím, že by mali prejsť aj rokovaniami výborov. Ďakujem.
Saková, Denisa, ministerka vnútra SR (2019-10-23):
Ďakujem veľmi pekne. Predložený vládny návrh zákona obsahuje viaceré podstatné zmeny pri vydávaní občianskych preukazov vrátane vydávania nového druhu dokladu občianskeho preukazu bez podoby tváre. Občiansky preukaz bez podoby tváre sa bude vydávať bezplatne občanom, ktorí nie sú držiteľmi občianskeho preukazu s elektronickým čipom, teda deťom do 15 rokov a starším občanom, ktorým bol ešte vydaný občiansky preukaz bez čipu. Tento doklad nebude obsahovať fotografiu a podpis jeho držiteľa, bude vydávaný plne automatizovane na základe údajov z registra obyvateľov a bude zasielaný priamo na adresu občanov. Najzásadnejšou zmenou pri vydávaní štandardných občianskych preukazov je možno..., možnosť požiadať o jeho vydanie aj pre občanov mladších ako 15 rokov a pre občanov, ktorí nemajú na našom území trvalý pobyt. V rámci týchto systémových zmien sa upravujú tiež viaceré ustanovenia, ktoré vyplynuli z aplikačnej praxe, ako napr. zapisovanie údajov o ťažkom zdravotnom postihnutí alebo oslobodenie od správneho poplatku za vydanie občianskeho preukazu pre občanov starších ako 60 rokov. Na základe nových nariadení Európskej únie sa návrhom zákona tiež umožní policajtom snímať identifikačné znaky za účelom ich automatizovaného vyhľadávania a porovnávania v schengenskom informačnom systéme bez toho, aby boli takto ďalej zosnímané a aby tieto zosnímané otlačky boli ďalej uchovávané. Všetky podmienky, ktoré vzišli z rokovaní výborov Národnej rady, odporúčam schváliť. Vážený pán predsedajúci, vážené dámy, vážení páni, záverom si vás dovoľujem požiadať o podporu predloženého návrhu zákona. Ďakujem veľmi pekne.
Danko, Andrej, predseda NR SR (2017-12-05):
Ďakujem. Prerušujem rokovanie o tomtom bode programu. Vzhľadom na dosiahnutý čas, 12.00 hod., prerušujeme rokovanie schôdze Národnej rady Slovenskej republiky. O trinástej schôdze je mimoriadna schôdza Národnej rady k ministrovi Kaliňákovi. Ďakujem a prajem dobrú chuť. (Prerušenie rokovania o 12.01 hodine.) (Po prerušení 23. schôdze NR SR a po prestávke sa začalo rokovanie 24. schôdze NR SR.)
Hlina, Alojz, poslanec NR SR (2012-08-03):
Ďakujem veľmi pekne. Na to vystúpenie, že ak by sme boli stratégovia tuná v opozícii, tak by sme začali vyjednávať, lebo myslím, že nastala tá pravá chvíľa, že zvýšenie poplatkov nie, zníženie odvodov zdá sa áno, už to ináč nebude a celé to zavrieť ústavným zákonom. Teraz je ten čas, keď sa do SMER-u má pritlačiť, ale to, čo tu predvádzame a, žiaľ, musím to povedať, je fakt už na úrovni pomaly trápneho divadla, to isté a stále dokola. A ja apelujem, znižuje nám to silu, znižuje nám to prieraznosť, robí nás to slabými, však ten SMER nakoniec dovolí Martvoňovi s Brixim urobiť si svoju stranu a všetkých nás porazia. Naozaj, že to k tomu sa proste svojou usilovnou prácou blížime. Ja fakt aj apelujem proste na to, aby sme toto zvážili, že ja toto riziko tam silne identifikujem. Pán Kaník sa ma pýtal, či som v opozícii, alebo v koalícii? Nuž, pán Kaník, ja som potom, ak je to politologicky tak, tak potom to rozdeľme. Urobme áčkovú opozíciu a béčkovú. A ja chcem byť v áčkovej opozícii, toto, čo je tu, je béčková opozícia. Ďakujem.
Laššáková, Jana, podpredsedníčka NR SR (2014-03-20):
Nech sa páči, pán poslanec Muránsky, máte slovo.
Šefčík, Marek, poslanec NR SR (2023-02-09):
Pán predseda, ďakujem za slovo. Vážený pán predseda, vážené panie poslankyne, páni poslanci, v rozprave vystúpili poslanci Kučera, Habánik, Nemec, Šefčík, nebol podaný žiaden procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať daný návrh zákona v druhom čítaní.
Kvasnička, Marián, poslanec NR SR (2011-05-19):
Pán predsedajúci, prosím, dajte hlasovať o pozmeňujúcom návrhu zo spoločnej správy pod bodom 8 s návrhom gestorského výboru schváliť ho.
Kollár, Boris, predseda NR SR (2022-02-03):
Pán poslanec Kremský. Pardon, pán poslanec Kazda.
Suja, Miroslav, poslanec NR SR (2022-05-05):
Ďakujem za slovo. Tak ako zaznelo vo vystúpení kolegu Milana Mazureka, súčasná vláda a koaliční poslanci nerobia absolútne nič, aby reálne podporili alebo doniesli nejaké zákony, ktoré fakt dokážu pomôcť občanom Slovenskej republiky a ľuďom, ktorí tuná žijú. Ich jedinou pracovnou metódou je, vážení kolegovia, vydieranie poslancov, a to aj vlastných, keď treba hlasovať za rôzne vendety. A neštítia sa absolútne ničoho. O opozičných ani nehovorím. Klamstvá ministrov, ktorí nám tu prednášajú, to je ich bežná pracovná metóda, že sem príde minister a klame vám tu do očí. Vyhrážať sa, to je v pohode. A tých, čo sa tu aktívne zapájame do diskusie, tak sa nám tu priamo v pléne vyhrážajú, že máme byť potichu, ticho šúchať nohami a čakať, kedy príde po nás NAKA. Mne osobne Mikulec, Matovič, tamto z Halíče blázon Pročko v tom vchode, títo konkrétne mne osobne. A, samozrejme, títo podobne aj iným ďalším kolegom z opozície. To je ich bežná pracovná metóda. Mám ticho čakať, ak nebudem, ak tu budem hovoriť, že ma príde zobrať NAKA. Že ma zavrú. A potom vidíme tlačovku OĽANO, kde Pročkovi myká takto s prstami, že aj Parkinson by mu závidel. Vidíme Šudíka, ktorý má gesto, keď jeho vlastnú kolegyňu, čo je jeho kamarátka, sedí vedľa neho, že yes, že hu vyhodili z klubu. Toto je tá partia, tá banda tam. A potom príde Cigániková, tá sa psychicky zrúti, začne tam bliakať na svojich vlastných kolegov. No, vážení kolegovia, ja mám vážne obavy o ich duševné zdravie. Vám to neni divné? A takíto ľudia rozhodujú o osude Slovenskej republiky, vážení kolegovia. Takíto ľudia. O ľuďoch, o zákonoch, ktoré sa tu prijímajú, do desiatej tu nesedel ani jeden koaličný poslanec. Do desiatej. Česť na jednu výnimku, že a potom odišiel... (Prerušenie vystúpenia časomerom.)
Grendel, Gábor, podpredseda NR SR (2022-09-28):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi.
Jurinová, Erika, podpredsedníčka NR SR (2013-03-15):
Pán poslanec Mikloško.
Figeľ, Ján, podpredseda NR SR (2015-02-11):
Ďakujem pekne aj ja. Pýtam sa teraz, či sa niekto chce prihlásiť do rozpravy ústne. Dve mená sú na tabuli Hlina Alojz, Zajac Pavol, končím možnosť ďalšieho prihlasovania. Nech sa páči, v tomto poradí.
Danko, Andrej, predseda NR SR (2019-10-23):
Poprosím, ak je porušenie kohokoľvek z poslancov alebo predsedajúcich schôdze, máme na to príslušné ustanovenia v rokovacom poriadku. A poprosím vás o podnet potom. Pán poslanec Blaha.
Huba, Mikuláš, poslanec NR SR (2014-11-09):
Ďakujem pekne za slovo. No, počas tejto mimoriadnej schôdze neodznelo veľa optimistického, ak nerátame ten optimizmus v sebahodnotení členov vlády. A preto som veľmi rád, že kolega Poliačik sem priniesol čosi ako svetielko na konci tunela v podobe toho slovného spojenia nádej na zmenu, ešte by som to zdôraznil, nie na hocijakú zmenu, ale na zmenu k lepšiemu, lebo skúsenosť nás učí, že ani zďaleka neplatí, že každá zmena musí byť automaticky zmenou k lepšiemu. Aj to by sme mali mať neustále na pamäti. Ale to som len odbočil. Skrátka, slovné spojenie možnosť zmeny, možnosť zmeny k lepšiemu pre mňa znie ako synonymum slova nádej. A nádej je niečo, čo v súčasnosti a v súčasnom koncepte vládnutia na Slovensku sa akosi vytratilo. Nádej mi korešponduje s pojmom vízia a predstava o budúcnosti, nadchnutie sa niečím, čo nás presahuje, a smerovanie k tomu, čo nás presahuje. Toto všetko v súčasnom vládnutí na Slovensku akosi postrádam a bez tejto nádeje v podstate nejaký zmysluplný život nie je možný, a preto možno to, čo tu stále hľadáme úporne v tejto našej včerajšej a dnešnej polemike, je to, ako vrátiť vlastne do tých našich životov nádej alebo tú vieru v možnosť pozitívnej zmeny. A je to fascinujúce práve v predvečer 25. výročia nežnej. Takže celkom dobre... (Prerušenie vystúpenia časomerom.)
Kočiš, Eduard, poslanec NR SR (2021-06-16):
Ďakujem pekne za slovo, pán predsedajúci. Vítam medzi nami aj pána ministra po dlhšej dobe. Pán kolega Kéry, veľmi správne ste poznamenali vo svojej rozprave, že korupcia, rodinkárstvo a klientelizmus, voči čomu bojovalo protikorupčné hnutie OĽANO, sa stalo úplným opakom. Jednoducho korupcia a rodinkárstvo a klientelizmus najhrubšieho zrna teraz vládne na všetkých okresných úradoch a na priľahlých inštitúciách. Čiže to, voči čomu sa bojovalo, sa jednoducho teraz prezentuje ako niečo, čo v podstate môžme, pretože my sme tí iní. Spomenul ste tu veľmi správne aj návrh zákona, ktorý predkladajú poslanci za hnutie OĽANO na čele s pánom Vetrákom, kde naozaj definitívni úradníci, ktorých naozaj považujem za profesionálov, môžu jedným rozhodnutím vedúceho riaditeľa úradu prísť jednoducho o svoje zamestnanie. Mohli vykonávať svoju činnosť akokoľvek dobre, akékoľvek dlhé roky, ale jednoducho stala sa nejaká vec, voči ktorej sa hnutie OĽANO ohradilo, a jednoducho ideme skvalitňovať takýmto spôsobom verejnú správu, čo si myslím, že je dosť úbohé. Bývalé vlády SMER-u sa naozaj nikdy netajili tým, že pozícia prednostu úradu okresného alebo obvodného je naozaj politickou funkciou, kdežto hnutie OĽANO tvrdilo, že budeme konať transparentne, budeme konať odborne a všetky výberové komisie, ktoré naozaj budú týchto ľudí vyberať, budú zložené z odborníkov. Tak keď takýchto ľudí vyberala komisia v zložení exposlanec Herák a, žiaľbohu, ešte aj poslanec Pročko, tak myslím si, že o nejakej odbornosti alebo o nejakých naozaj kvalitách tejto výberovej komisie môžme naozaj veľmi ťažko polemizovať. Čo sa týka špeciálneho súdu, tak naozaj profesionalizmus, ktorý tam takto vládne a ktorý jednoducho sa ide ohradzovať voči týmto praktikám, je dosť úbohý a myslím, že paprče OĽANO siahajú až tam. Takže, pán kolega Kéry, povedal ste naozaj len veľkú pravdu.
Glváč, Martin, podpredseda NR SR (2018-09-12):
Ďakujem. Pán spravodajca, nech sa páči.
Nicholsonová, Lucia, poslankyňa NR SR (2014-12-11):
Pán predseda, možno vám budem teraz akože šliapať po kapuste, či ako sa to hovorí, asi je to vo vašej kompetencii, ale že keď hovoríte, že je šanca, že by sme dnes prerokovali všetky body, že čo potom s hlasovaním. Že či to nedať až na záver, to hlasovanie, po prerokovaní všetkých bodov schôdze.
Bugár, Béla, podpredseda NR SR (2010-10-22):
Na vystúpenie pána poslanca s faktickou poznámkou, pán poslanec Laurenčík. Končím možnosť sa prihlásiť do faktickej poznámky. Nech sa páči.
P. Paška, predseda NR SR: (2009-10-27):
(Hlasovanie.) 133 prítomných, 131 za, 2 nehlasovali. Návrhy sme schválili. Pán poslanec Čech uvedie v prvom čítaní hlasovanie o vládnom návrhu zákona o ochrane pred povodňami . Je to tlač 1229.
Laurenčík, Milan, podpredseda NR SR (2021-05-07):
Faktickú poznámku má pripravenú aj pani poslankyňa Mária Šofranko. Nech sa páči
P. Paška, predseda NR SR: (2008-02-14):
(Hlasovanie.) 127 prítomných, 78 za, 5 proti, 44 sa zdržalo. Prvé dva body pána poslanca Lebockého sme schválili.
Zmajkovičová, Renáta, podpredsedníčka NR SR (2013-10-17):
Pani poslankyňa, chcete doplňujúcu otázku? Áno. Nech sa páči, môžte.
P. Paška, predseda NR SR: (2007-10-25):
(Hlasovanie). 81 prítomných, 1 za, 64 proti, 16 sa zdržalo. Tento návrh sme neodsúhlasili.
Hrušovský, Pavol, podpredseda NR SR (2011-09-06):
Ďakujem, pani poslankyňa, zaujmite miesto pre spravodajcov. Otváram rozpravu. Chcem informovať, že som do rozpravy nedostal žiadne písomné prihlášky. Chcem sa prítomných poslancov opýtať, či sa chce niekto prihlásiť do rozpravy ústne. Nie. Preto vyhlasujem rozpravu o tomto bode programu za skončenú. A poprosím pani ministerku spravodlivosti, aby z poverenia vlády Slovenskej republiky Národnej rade predložila, odôvodnila a uviedla vládny návrh zákona, ktorým sa mení a dopĺňa zákon o slobodnom prístupe k informáciám a o zmene niektorých zákonov, ktorý prerokovávame ako tlač 468. Pani ministerka, nech sa páči, máte slovo. [Rokovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 468.]
Laššáková, Jana, podpredsedníčka NR SR (2012-05-04):
Ďakujem pekne. Ďalší do rozpravy pán poslanec Beblavý. Nech sa páči.
Hrušovský, Pavol, predseda NR SR (2011-11-30):
Pristúpime teraz k rokovaniu...
Zmajkovičová, Renáta, podpredsedníčka NR SR (2014-09-19):
Pán poslanec Osuský.
T. Mikuš, poslanec: (2004-06-17):
Ďakujem pekne.
Mikolaj, Ján, poslanec NR SR (2010-12-14):
Ďakujem pekne za slovo. Pán poslanec Fronc, tie registre neboli dva, ale tri. Zabudol si na register študentov. A práve register študentov spravil veľký prievan aj poriadok, pretože sa ukázalo, že boli študenti, ktorí boli zapísaní na troch, štyroch aj piatich vysokých školách. Pritom nechodili do školy, boli len zapísaní, ale štát tam posielal peniaze. Druhý register, na ktorý by som chcel upozorniť, bol register garantov, ktorý takisto poukazuje na to, že je jeden človek, ktorý je garantom na troch-štyroch študijných programoch, čo takisto spôsobilo, by som povedal, a zaviedlo určitý poriadok. Register zamestnancov netreba robiť zvlášť, pretože vyplýva zo SOFIA, teda systému, ktorý si dokonca zaviedol ešte ty. A tam všetky údaje sú. Ale je dôležité, aby boli registrovaní aj technici napr., ktorí pracujú vo vedeckovýskumnej činnosti. No a potom posledný je tento nový register záverečných prác, cez ktorý naozaj musia prechádzať všetky práce ako na test originality. A myslím si, že tak ako sa to v súčasnosti robí, je to naozaj dobré, len treba nechať čas dva-tri roky, aby sa ten systém mohol overiť. Ale k tomu, čo si povedal, že každá práca, každé duševné vlastníctvo sa musí zverejniť. Ale však to je to, čo napádam ja, že ono sa to už dnes musí zverejniť v rámci jednotlivých vysokých škôl. Sú povinné v rámci vyhlášky aj zákona verejné vysoké školy zverejniť každú záverečnú prácu, ale, na rozdiel od toho, čo predkladá pán Beblavý, až po úspešnej obhajobe. To znamená to, aby sa nezverejňovalo to, čo nie je pravdou, to, kde sa klame, kde sú ukradnuté výsledky. A je na zodpovednosti vysokej školy, a potom môžeme vysoké školy porovnávať, aby toto zverejnili. A keď to nezverejní príslušná vysoká škola, tak potom treba siahnuť na akreditáciu takejto vysokej školy, vrátane súkromných vysokých škôl.
Kollár, Boris, predseda NR SR (2023-06-28):
Skracujeme lehotu. Prosím, prezentujme sa a hlasujeme. (Hlasovanie.) Prítomných 143, za 55, proti 27, zdržalo sa 60, 1 nehlasoval. Uvedený návrh sme neschválili.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 139 poslancov, za 127, proti 1, zdržalo sa 9 poslancov, 2 nehlasovali. Návrh sme schválili. Pán poslanec Adamčík, uveďte hlasovanie v prvom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o účtovníctve, tlač 1596. (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov , tlač 1596.)
Rajtár, Jozef, poslanec NR SR (2016-10-25):
Ďakujem za slovo a ďakujem za všetky konštruktívne pripomienky. A pánovi Hrnkovi, k pánovi poslancovi Hrnkovi toľko, že mal jeden výrok pravdivý, keď povedal, že neoverené veci a lži sú obrazom koalície, s tým súhlasím. A potom druhýkrát zavádzal, pretože ja som hovoril o návrhu Daniela Lipšica, ktorý sme tu mali na jar v tomto volebnom období, kedy skrátka opozícia navrhovala vyšetrovacie výbory a vládna koalícia takúto možnosť zmietla zo stola. Absolútne som nehovoril o nejakých 90. rokoch v časoch HZDS a aké peripetie mali s vyšetrovacími výbormi v tom čase. Ten návrh opozičný na vyšetrovacie výbory bol takým spôsobom, že to bol ústavný zákon, to znamená, že by sa to zapracovalo do ústavy, nebol by to iba nejaký zákon, ktorý by, dajme tomu, odporoval ústave. Čiže tento zákon by rozhodne protiústavný nebol. Takže aj týmto chcem opäť vyzvať parlament, aby sme prijali možnosť vyšetrovacích výborov a zároveň, aby sme teda opravili rokovací poriadok všade tam, kde je to reálne, reálne potrebné, a aby sme sa nezaoberali horalkami a tričkami. Ďakujem.
I. Mikloš, podpredseda vlády a minister financií SR: (2005-12-06):
Platný zákon o ochrane vkladov je v súčasnosti plne zosúladený s príslušnou smernicou Európskeho parlamentu a Rady o systéme ochrany vkladov v platnom znení. Táto európska smernica o systéme ochrany bankových vkladov vo svojej preambule obsahuje princíp ochrany bankových vkladov v členských krajinách Európskej únie. Ďakujem za pozornosť.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 137 poslancov, za 109, proti žiadny, zdržalo sa 27, nehlasoval 1. Konštatujem, že sme schválili vládny návrh novely zákona č. 570/2005 Z. z. o brannej povinnosti. Ďakujem pekne, pán poslanec. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 447/2008 Z. z o peňažných príspevkoch na kompenzáciu ťažkého zdravotného postihnutia, tlač 703, bod 4 schváleného programu. Prosím, pani spravodajkyňu z výboru pre sociálne veci, pani poslankyňu Janu Žitňanskú, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 447/2008 Z. z o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 703.)
Laššáková Jana, podpredsedníčka NR SR (2015-05-14):
Ale čo toto rozprávate?! (Reakcia predsedajúcej na poslanca z hnutia Obyčajní ľudia a nezávislé osobnosti J. Hrašku.) Ako... ( Výkriky v sále.) Pán poslanec, že sa nehanbíte! Pán poslanec, čo si to dovoľujete povedať (výkriky v sále) predsedovi parlamentu?! To, čo ste povedali? To je úplne hanba! (Reakcia predsedajúcej na poslanca z hnutia Obyčajní ľudia a nezávislé osobnosti J. Hrašku.) Pán poslanec Vašečka, budem veľmi rada (vyslovené s pobúrením), keď vyvodíte z toho dôsledky. Dosť! (Výkriky poslanca J. Hrašku.) Ale čo vás má čo počúvať, prosím vás pekne?! Nech sa páči, pán poslanec Hlina, ideme. ((Výkriky poslanca J. Hrašku. Reakcie z pléna.)
Danko, Andrej, predseda NR SR (2017-02-14):
Panie poslankyne, páni poslanci, podávam procedurálny návrh, aby sme dnes rokovali aj po 19.00 hod. až do úplného prerokovania tohto jediného bodu programu vrátane hlasovania. Prosím, prezentujme sa a hlasujme o tomto návrhu. Môžem poprosiť, je všeobecný súhlas na takéto preroko... (Nesúhlasná reakcia pléna.) Dobre. Prezentujme sa a hlasujeme. (Hlasovanie.) Prítomných 139 poslancov, za 79, proti 52, zdržalo sa 8. Konštatujem, že sme uvedený návrh schválili. Procedurálny návrh, pán poslanec Matovič?
Osuský, Peter, poslanec NR SR (2016-09-13):
Ďakujem pekne, pán predseda. No, pán poslanec Bernaťák, ku cti vám slúži, že keď ste nám prečítali menšinový názor tých sudcov, teda časti menšej tých sudcov, že ste to aj uviedli, i keď ste na záver vlastne z toho vyvodili záver, že vlastne to podporuje celú vec. Samozrejme, menšinový názor je, veľmi často, a to nie som právnik, právne zaujímavý a nespomínam si, ale to nie je nijak vo vzťahu k vašej osobe, že by sa tu veľmi často tí, ktorí boli u moci, odvolávali na menšinový názor sudcov nášho Ústavného súdu v rôznych veciach a veľmi radi operovali väčšinovým názorom Ústavného súdu a pani Macejkovej. To znamená, že, hovorím to ešte raz nie na vašu adresu, ale všeobecne, že menšinový názor je zaujímavý, ale menšinový. A k tomu ešte jedno, vy hovoríte, obmedziť. Viete, to slovo obmedziť je veľmi plastické, gumové. Obmedziť, čo všetko, odkiaľ, pokiaľ, a tak ďalej. Existujú v zákonoch slová, ktoré sú veľmi dôležité a napriek tomu, že majú taký na prvý pohľad neurčitý význam, budem o tom hovoriť v rozprave vo vzťahu k dnešnej debate tuná, ale to slovo obmedziť, ktoré ste odvodili z menšinového názoru, ponecháva z hľadiska zákona v mojich očiach príliš veľké mantinely tomu, ako sa to urobí.
Paška, Pavol, predseda NR SR (2012-06-26):
Vážené pani poslankyne, páni poslanci, pýtam sa, či každý využil svoje právo zúčastniť sa tajného hlasovania. Ak áno, vyhlasujem toto tajné hlasovanie za skončené a vyhlasujem krátku prestávku, pokiaľ nás poverený poverovateľ oboznámi s výsledkom tajného hlasovania pri návrhu na odvolanie riaditeľky rozhlasu a televízie. Chcem vás ešte požiadať, vážené pani poslankyne, páni poslanci, či je súhlas, aby sme o 14.00 hodine, potom ako sa ukončí obedňajšia prestávka, rokovali v balíku návrhov, ktoré bude predkladať pán minister financií, aby sme ako prvé prerokovali návrh na vyslovenie súhlasu so skráteným legislatívnym konaním, ktoré minulý týždeň doručila vláda Slovenskej republiky. Potom by sme rokovali o prerušenom bode programu, kde je otvorená ešte rozprava, o návrhu pána ministra financií a potom by sme pokračovali programom bodmi, ktoré bude predkladať pán minister financií s tým, že ak bude súhlas na prerokovanie návrhu, o tomto návrhu by sme hlasovali o 17.00 hodine. A ak o 17.00 hodine tento návrh dnes získa podporu, pokračovali by sme prvým čítaním až v stredu poobede o 14.00 hodine, potom ako bude ukončená vláda. Je súhlas na takýto postup? (Súhlasná reakcia pléna.) Ďakujem vám veľmi pekne. Takže teraz krátka prestávka až do vyhlásenia výsledku tajného hlasovania. Ďakujem. (Krátka pauza.) Ešte chcem požiadať členov MPÚ o účasť na prvom zasadnutí Výkonného výboru MPÚ, ktoré sa uskutoční o 12.00 hodine v zasadačke. Ďakujem. (Prestávka.) (Po prestávke.) Poprosím teraz povereného overovateľa, aby nás informoval o výsledku tajného hlasovania.
Sulík, Richard, predseda NR SR (2011-02-11):
Prepáčte mi, pán poslanec Madej. Poprosím kolegu Sidora, aby netelefonoval v miestnosti. Poprosím vonku telefonovať. Nech sa páči, pokračujte.
Kollár, Boris, predseda NR SR (2022-05-03):
S ďalšou faktickou pán poslanec Habánik.
Pellegrini, Peter, predseda NR SR (2015-12-11):
Pán poslanec Hraško.
Podmanický, Ján, poslanec NR SR (2022-11-08):
Vážení kolegovia, poprosím minútku ešte pozornosti. Dávam, pán podpredseda, na zváženie. Chýba nám 10 bodov do konca, nedobehneme to celé to hlasovanie? (Reakcie z pléna.)
V. Mečiar, poslanec: (2009-10-15):
Keď sa držím faktického stavu, tak vidím, že predseda, resp. minister Harabin v roku 2006 dal návrh na tri kárne opatrenia, v roku 2007 ani jedno, v roku 2008 ani jedno. Váš vtedajší kolega Lipšic dal 49 návrhov na kárne opatrenia, 76 alebo 78 % neodôvodnených a zamietnutých, lebo sa skutky nestali. Za škody, ktoré tým spôsobil, boli vyplatené viacej ako 4 mil. korún – to vám nevadilo, nerobili ste „bordel“ a teraz ho robiť chcete? Neboli ste zásadoví a teraz zásadoví ste. Tak ako, páni! Veď vy porušujete vlastné normy, ktoré ste prijali – vlastné uznesenia, vlastné rozhodnutie. Prosím vás, nechcete si overiť, či ste chlapci a či dievčatá, pre istotu? Popierate sami seba, svoje rozhodnutia, svoje slová, svoje skutky. Veď už nerobte si takú „srandu“ z ľudí. Pokiaľ ide o dnešné rokovanie, považujem ho za poľutovaniahodné a jedno z najhanebnejších dneska. Prosím vás, ak chcete odsudzovať ministerku – čo viete o nej, čo viete o nej? O jej skutkoch, o jej práci? Dva mesiace ste sa slnili kade-tade, oddychovali, ministerka celé dve mesiace robila ako „šroub“ a pripravovala rozhodujúce zmeny práve na ovplyvnenie samosprávy. Na zmeny v zákonoch a kopu iných vecí. Na nastavenie rozpočtových pravidiel. Čo vy o tom viete?! Postavíte sa tu, zagágate si a máte dojem, že ste sa dobre narobili a máte pekný deň za sebou. (Potlesk.)
Hrnčiar, Andrej, doterajší podpredseda NR SR (2020-03-20):
Pani poslankyňa Anna Mierna.
Pellegrini, Peter, predseda NR SR (2015-11-12):
Prezentujme sa a hlasujme o návrhu ako celku s odporúčaním gestorského výboru schváliť. (Hlasovanie.) Prítomných 132 poslancov, za hlasovalo 79, zdržalo sa 53 poslancov. Konštatujem, že sme schválili vládny návrh novely zákona č. 58/2014 Z. z. o výbušninách. Pani poslankyňa, uveďte teraz hlasovanie o bode 25 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov na trhových miestach (tlač 1643). Poprosím poslankyňu, už som vás poprosil, takže nech sa páči, uveďte hlasovanie. [Hlasovanie o vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1643.]
P. Paška, predseda NR SR: (2007-09-19):
Otváram rozpravu. Písomne sa neprihlásil nikto do rozpravy. Ústne je prihlásený do rozpravy pán poslanec Miklós. Končím možnosť prihlásiť sa do rozpravy. Nech sa páči.
Hort, Milan, podpredseda NR SR (2011-02-09):
Ďakujem pekne. Na vystúpenie pána ministra v rozprave chcú reagovať pán poslanec Pavol Paška, pán poslanec Marián Záhumenský. Uzatváram možnosť prihlásiť sa s faktickou poznámkou na vystúpenie rečníka v rozprave. Slovo má pán poslanec Pavol Paška. Nech sa páči.
Droba, Juraj, poslanec NR SR (2015-10-02):
Len chcem potvrdiť zámer troch predkladateľov, ide nám o to, aby sa na Slovensku vyjadrovali k tomu, kto nás bude zastupovať, čo najväčší počet ľudí. Myslíme si, že akékoľvek iné motivácie a výzvy k tomu, aby sa išlo voliť, doposiaľ ľudia nepočúvali, snáď s výnimkou parlamentných volieb a prezidentských volieb. Vo všetkých ostatných voľbách sa zúčastňuje veľmi málo ľudí, podpriemerne a najalarmujúcejšie sú eurovoľby, ktoré robia zo Slovenska takú naozaj provinčnú dieru Európskej únie, bohužiaľ, a všímajú si aj naši partneri v Európe. Takže pokiaľ ľudia nebudú dostatočne uvedomelí a sami si neuvedomia, že voliť ísť majú, tak je pre mňa lepšie ich pozitívne motivovať, ako im to prikazovať. Ďakujem, dúfam, že podporíte tento návrh zákona.
Bugár, Béla, podpredseda NR SR (2018-02-01):
Takže budeme pokračovať hlasovaním o bode 11 schváleného programu, a to v druhom čítaní o vládnom návrhu zákona, ktorým sa mení a dopĺňa zákon č. 171/1993 Z. z. o Policajnom zbore (tlač 756). Pán poslanec Buček z gestorského výboru, nech sa páči, môžte uvádzať hlasovania. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa mení zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 756.)